Χάρτης των γλωσσών που ομιλούνται στην Βιρμανία.
Υπάρχουν περίπου εκατό γλώσσες που ομιλούνται στη Μιανμάρ (επίσης γνωστή ως Βιρμανία). Τα βιρμανικά, ομιλούμενα από τα δύο τρίτα του πληθυσμού, είναι η επίσημη γλώσσα.

Οι γλώσσες που μιλούν οι εθνικές μειονότητες αντιπροσωπεύουν έξι γλωσσικές οικογένειες: την Σινοθιβετική, την Αυστροασιατική, την Τάι-Καντάι, την Ινδοευρωπαϊκή, την Αυστρονησιακή και την Χμονγκ-Μιέν καθώς και ένα αρχόμενο εθνικό πρότυπο για την βιρμανική νοηματική γλώσσα.

Βιρμανικά
---------

*Περαιτέρω πληροφορίες: Βιρμανική γλώσσα*
Η βιρμανική γλώσσα είναι η μητρική γλώσσα του λαού των Βιρμανών και των σχετικών υποεθνικών ομάδων των Βιρμανών, καθώς και ορισμένων εθνικών μειονοτήτων στη Βιρμανία, όπως οι Μον. Τα βιρμανικά ομιλούνται από 32 εκατομμύρια άτομα ως πρώτη γλώσσα. Τα βιρμανικά ομιλούνται ως δεύτερη γλώσσα από άλλα 10 εκατομμύρια άτομα, ιδίως από εθνικές μειονότητες στη Βιρμανία και αυτές στις γειτονικές χώρες.

Η βιρμανική γλώσσα είναι σινοθιβετική γλώσσα που ανήκει στον κλάδο των Νότιων Βιρμανικών των Θιβετοβιρμανικών γλωσσών. Τα βιρμανικά είναι η πιο ευρέως ομιλούμενη γλώσσα των θιβετοβιρμανικών γλωσσών και μεταξύ των σινοθιβετικών γλωσσών είναι η δεύτερη πιο ευρέως διαδεδομένη, μετά τις Σινιτικές γλώσσες. Τα Βιρμανικά ήταν τα τέταρτα εκ των σινοθιβετικών γλωσσών που ανέπτυξαν σύστημα γραφής, μετά τα Κινεζικά, τα Θιβετιανά και τα Τανγκούτ.

Όσον αφορά την έρευνα σχετικά με την Επεξεργασία Φυσικών Γλωσσών που ασχολείται με την αλληλεπίδραση ηλεκτρονικών υπολογιστών και της βιρμανικής γλώσσας, κατά τη διάρκεια της εικοσιπεντάχρονης περιόδου από το 1990 έως το 2016, σημειώθηκε αξιοσημείωτη δουλειά και σχολιασμός στους τομείς της βιρμανικής γλωσσικής αναγνώρισης λέξεων, της τμηματοποίησης, της αποσαφήνισης, της συσχέτισης, της σημασιολογικής ανάλυσης και σηματοδότησης που ακολουθείται από τη σήμανση μερών ομιλίας, μηχανικά συστήματα μετάφρασης, εισαγωγή κειμένου, αναγνώριση κειμένου και εμφάνιση κειμένου. Επίσης, διερευνήθηκαν τα πεδία περαιτέρω έρευνας για τομείς παράλληλης ανάπτυξης σώματος καθώς και για την ανάπτυξη μηχανής αναζήτησης και WordNet για τη βιρμανική γλώσσα.

Αυτόχθονες γλώσσες
------------------

Εκτός από τα Βιρμανικά και τις διαλέκτους της, οι εκατό περίπου γλώσσες της Μιανμάρ περιλαμβάνουν τις Σαν (Τάι, ομιλείται από 3.2 εκατομμύρια άτομα), τις γλώσσες Καρέν (που ομιλούνται από 2.6 εκατομμύρια άτομα), την Κατσίν (ομιλείται από 900.000 άτομα), διάφορες γλώσσες Τσιν (ομιλούνται από 780.000 άτομα), και Μον (Μον-Χμερ, ομιλείται από 750.000 άτομα). Οι περισσότερες γλώσσες της χώρας χρησιμοποιούν το βιρμανικό αλφάβητο. Άλλες μειονοτικές γλώσσες που ομιλούνται στη χώρα είναι η κινεζική και η Βα.

Στη Μιανμάρ, η χρήση μειονοτικών γλωσσών αποθαρρύνεται.

Δεν είναι ξεκάθαρο εάν υπάρχουν μία ή δύο Βιρμανικές νοηματικές γλώσσες.

Αγγλικά ως δεύτερη γλώσσα
-------------------------

Εφημερίδες σε δρόμο της Γιανγκόν (Φεβρουάριος 2006) περιλαμβάνουν εκδόσεις στα αγγλικά
Σήμερα, τα βιρμανικά είναι η κύρια γλώσσα διδασκαλίας, και τα αγγλικά διδάσκονται ως δεύτερη γλώσσα. Τα αγγλικά ήταν η κύρια γλώσσα διδασκαλίας στην τριτοβάθμια εκπαίδευση από τα τέλη του 19ου αιώνα έως το 1964, όταν ο στρατηγός Νε Ουίν έδωσε εντολή για εκπαιδευτικές μεταρρυθμίσεις Βιρμανοποίησης. Τα αγγλικά εξακολουθούν να χρησιμοποιούνται από τους μορφωμένους αστούς και την εθνική κυβέρνηση.

Δείτε επίσης
------------

* Βιρμανικά Αγγλικά

Υποσημειώσεις
-------------

1. 1 2  Goddard 2005
2. ↑  Πρότυπο:Ethnolink at *Ethnologue*
3. 1 2  Simons and Fennig 2018, Languages of Myanmar
4. ↑  Mathur & Napoli, 2010, *Deaf around the World: The Impact of Language*
5. 1 2  Bradley 1993, σελ. 147.
6. 1 2  Saini 2016, σελ. 1.
7. 1 2  Lintner 2003, σελ. 189
8. ↑  Thein 2004, σελ. 16

Παραπομπές
----------

* Saini, Jatinderkumar R. (30 June 2016). «First Classified Annotated Bibliography of NLP Tasks in the Burmese Language of Myanmar». *Revista InforComp (INFOCOMP Journal of Computer Science)* (Lavras, MG, Brazil: University of Lavras) **15** (1): 1-11. .
* Bradley, David (Spring 1993). «Pronouns in Burmese–Lolo». *Linguistics of the Tibeto-Burman area* (Melbourne: La Trobe University) **16** (1). .

Βιβλιογραφία
------------

* Goddard, Cliff (2005), *The Languages Of East And Southeast Asia: An Introduction*, Oxford University Press, ISBN 0-19-924860-5
* Lewis, M. Paul, επιμ.. (2015), *Ethnologue: Languages of the World* (18 έκδοση), SIL International, ανακτήθηκε στις 12 Αυγούστου 2018
* Lintner, Bertil (2003), «Myanmar/Burma», στο: MacKerras, Colin, επιμ. *Ethnicity in Asia*, Routledge, ISBN 0-415-25816-2
* Thein, Myat (2004), *Economic Development of Myanmar*, Institute of Southeast Asian Studies, ISBN 981-230-211-5

Εξωτερικοί σύνδεσμοι
--------------------

* Γλωσσικός χάρτης της Μιανμάρ από το Muturzikin.com
* Κύριες ομιλούμενες γλώσσες της Μιανμάρ στο MIMU